અગાઉ ૬ હૃ ૪ = ૨૪ અને ૭ હૃ ૩ = ૨૧ની બે સીઝન કરી ચૂકેલા અને હંમેશાં નવતર સર્જન કરવા માટે પંકાયેલા પ્રોડ્યુસર મનહર ગઢિયા આ વખતે ૭ હૃ ૩ = ૨૧ની ત્રીજી સીઝન લાવ્યા છે. અગાઉ થયેલા ૬ હૃ ૪ = ૨૪માં ૬ રાઇટર, ૬ ડિરેક્ટર અને ૧૨ ઍક્ટર હતા; જ્યારે ૭ હૃ ૩ = ૨૧ની બન્ને સીઝનમાં સાત રાઇટર, સાત ઍક્ટર અને સાત ડિરેક્ટર હતા. જોકે આ વખતની ત્રીજી સીઝનમાં સાત રાઇટર અને સાત કલાકાર લેવામાં આવ્યા છે પણ ડિરેક્શનનું સુકાન એકમાત્ર પ્રતીક ગાંધીને આપવામાં આવ્યું છે. અનેક સુપરહિટ ગુજરાતી ફિલ્મો કરી ચૂકેલા પ્રતીક ગાંધી આ નાટકથી પહેલી વખત ડિરેક્ટરની પોઝિશન પર આવે છે. પ્રોડ્યુસર મનહર ગઢિયા કહે છે, ‘મારી પાસે ડિરેક્શનમાં પણ ઑપ્શન હતા, પણ પ્રતીક એ સ્તર પર ટૅલન્ટેડ છે કે તેણે સાતેસાત મૉનોલૉગમાં સાત ડિરેક્ટર બનીને દેખાડ્યું છે. આ નાટકથી ગુજરાતી રંગભૂમિને એક હોનહાર નવા ડિરેક્ટર પણ મળશે એની મને ખાતરી છે.’